המכללה לביטחון לאומי  
מחזור מ"ה 2017-2018

**קורס הגנה לאומית**

**המזרח התיכון**

**מידע, תובנות, איומים והזדמנויות**

**ינואר 2018**

**תקציר מנהלים**

מטרת חוברת זו הנה לסכם בקצרה את עיקרי המידע שנלמד במהלך הקורס על המזרח התיכון במהלך השיעורים. החוברת לא מחליפה את ההרצאות שניתנו אך מאפשרת לעיין בה ולזכות בריענון למידע.

בנוסף, מטרת החוברת לאפשר לחניכי מחזור מ"ה, לחזור ולעיין בה במידה ויתקלו באירועים בעולם הערבי ובמזרח התיכון שדורשים חזרה על הגורמים המרכזיים המנעים את השחקנים המרכזיים, על מנת להבין את האינטרסים של שחקנים אלו ואת חלק מההסברים להתנהגות שלהם כיחידים וכקבוצות.

הנושאים בהם חוברת זו תעסוק:

* סונה על גווניה השונים.
* שיעה.
* כלכלה בעולם הערבי
* ירושלים בעולם הערבי

**יסודות ההבדלים התיאולוגים בין השיעה לסונה**

ההבדלים התיאולוגים בין שני הזרמים באסלאם, קיימים אך אין די בהם להסביר את האיבה, השנאה ולעיתים הפחד השורר בניהם. הסיבות ליריבות זו נעוצות בתהליך הפילוג, בתחושת הקיפוח בקרב השיעים, שמזינה את שנאתם לסונים, ומהווה חלק מאורח חייהם.

מותו של מוחמד ומשבר האֻמַה

מותו של מוחמד בשנת 632, גרם למשבר בקרב האֻמַה הצעירה. מוחמד לא השאיר אחריו בן או יורש מוסכם. בנו היחיד מת בילדותו, ולו גם אם היה משאיר בן לא בהכרח היה נחשב ליורשו הטבעי שכן בחברה הערבית המסורתית, הג'אהלית, לא עברה ההנהגה בהכרח מאב לבן.

ההתייחסות של מוחמד ליורשיו איננה מופיעה כקביעה חד משמעית לזהותו של האיש:

"[לאחר מותי] עליכם ללכת בדרכי (הסונה) ובזאת של הח'ליפים המונחים נכונה. דבקו בדרך זו באדיקות."[[1]](#footnote-1)

בנוסף לכך, שבטי חצי האי ערב, שחתמו זה מכבר עם מוחמד על הסכם שבועת האמונים **(הבַיְעַה)**, בשנת 631, ראו את עצמם פטורים משבוע זו כלפי יורשו, וחדלו מלשלם מס למכה, ולמעשה חזרו בהם מקבלת האסלאם, משום שראו בשבועת האמונים כברית אישית עם מוחמד.

מיד לאחר מותו שררה מבוכה רבה בקרב המאמינים והחלו ויכוחים בין אנשי מכה שהיגרו עם מוחמד למדינה והיו הראשונים להתאסלם, לבין אנשי מדינה שקיבלו את מוחמד ותורתו לקהילתם. אנשי מדינה ראו את עצמם כמנהיגים לאמה בגלל תמיכתם במוחמד, אך אנשי מכה ראו את עצם כיורשים בגלל קרבתם רבת השנים למוחמד.

הטיעונים לירושת הנביא

הויכוח בין אנשי מכה לאנשי מדינה על זכות הירושה של מוחמד ניטש על הזכות להיות המנהיג הפוליטי מדיני של מכה. מכיוון שמוחמד היה אחרון הנביאים.

ההיסטוריון אלטברי תיאר את ההתרחשויות הדרמטיות לאחר מות מוחמד: "שעות ספורות לאחר מותו של מוחמד התכנסו מנהיגי השבטים המוסלמיים במדינה לדיון במנהיגות העתידית של הקהילה המוסלמית. הוויכוח שהתפתח, איים בראיית עִמר, אחד מאנשי מכה, על אחדות הקהילה, משום שעלו הצעות להקים שני יורשים למוחמד - האחראי על אזור מכה והאחראי על אזור מדינה. כדי למנוע פיצול זה, תפס עמר בפתאומיות בידו של אבו בכר, ונשבע לו אמונים כח'ליף. בתגובה עשו זאת גם שאר באי המקום, והכריזו למעשה על אבו בכר כ[יורשו של מוחמד](http://he.wikipedia.org/w/index.php?title=%D7%99%D7%A8%D7%95%D7%A9%D7%AA_%D7%9E%D7%95%D7%97%D7%9E%D7%93&action=edit&redlink=1)"[[2]](#footnote-2) .

הכינוס שהוזכר לעיל הועלו מספר טיעונים לזכות הירושה ע"י אבו בכר בנאום שנשא בפני אנשי מדינה. הראשון היה זכות הקדימות באסלאם.


* 1. מכיוון שאנשי מכה היו הראשונים להתאסלם, היו מחבריו האשונים של מוחמד, עמדו יחד עמו בכל המבחנים, הם אלו שראויים יותר מכל לרשת אותו.
  2. הטיעון למנהיגות: על סמך המסורת של ייחוס משפחתי, כוח, ממון וכבוד. בטיעון זה השתמשה האצולה הותיקה של מכה (בראשה של אצולה זו עמד בית אֻמַיִה - שושלת מוסלמית ששלטה באימפריה המוסלמית בשנים 661-750 מדמשק).
  3. הטיעון לקרבת דם לנביא: עלי בן אבי טאלב העלה טיעון זה, בהיותו בן דודו של מוחמד, ונשא את ביתו של מוחמד לאישה.

ארבעת החליפים הראשונים

הח'ליפים המונחים נכונה או הח'ליפים ישרי הדרך (**אלחֻ'לַפאא' אלרַאשִדון**) הוא מונח בו משתמשים מוסלמים סונים ושיעים כאחד כדי לתאר את הח'ליפים ישרי הדרך. אבו בכר זכה לתואר "ח'ליפה", כלומר, ממלא-מקום. סמכויותיו של הח'ליפה היו רק בתחומים החילוניים: ארגון מדיני, צבאי וכלכלי. המוסלמים מאמינים כי הנבואה פסקה עם מותו של מוחמד.

על פי אמונת הסונים, הח'ליפים ישרי הדרך הם ארבעת הח'ליפים הראשונים שירשו את מוחמד לאחר מותו ב-632. והם:

* אבו בכר: 632-634, נפטר, ככול הנראה מזקנה.
* עֹמַר בן אל-ח'טאב: 634-644, נדקר למוות על ידי עבד פרסי.
* עות'מאן בן עפאן: 656 - 644, נרצח על ידי תומכיו של עלי.
* עלי בן אבי טאלב: 661 - 656, נדקר למוות על ידי מורדים מהח'וארג'.

לאחר הירצחו של עלי בן אבי טאלב, השתלטה על האימפריה המוסלמית שושלת בית אֻמַיַה, ששלטה במשך יותר ממאה שנים.

איור 3- תקופת השליטה של הח'ליפים ישרי הדרך

* 1. עבדאללה אבן עת'מאן אבו בכר,

ה[ח'ליף](http://he.wikipedia.org/wiki/%D7%97%27%D7%9C%D7%99%D7%A3) הראשון אחרי מות [מוחמד](http://he.wikipedia.org/wiki/%D7%9E%D7%95%D7%97%D7%9E%D7%93), כיהן שנתיים ([634](http://he.wikipedia.org/wiki/634)-[632](http://he.wikipedia.org/wiki/632)) עד מותו. אבו בכר היה אביה של [עאישה](http://he.wikipedia.org/w/index.php?title=%D7%A2%D7%90%D7%99%D7%A9%D7%94&action=edit&redlink=1) אשת מוחמד. הוא היה מראשוני המוסלמים, עוד בימי [מכה](http://he.wikipedia.org/wiki/%D7%9E%D7%9B%D7%94). אבו בכר היה סוחר מצליח והיה ידוע בבקיאותו בחוקים ובמסורת של בני עמו בראשית האסלאם המתהווה. הוא נלווה אל מוחמד כאשר ברח ממכה למדינה ("ה[הג'רה](http://he.wikipedia.org/wiki/%D7%94%D7%92%27%D7%A8%D7%94)"), ובשנים אלו, לטענת ה[סונים](http://he.wikipedia.org/wiki/%D7%90%D7%A1%D7%9C%D7%90%D7%9D_%D7%A1%D7%95%D7%A0%D7%99) היה לחסדו הנאמן ביותר.

הוא ירש את [מוחמד](http://he.wikipedia.org/wiki/%D7%9E%D7%95%D7%97%D7%9E%D7%93) כמנהיג פוליטי ודתי, והיה לח'ליף הראשון מבין ארבעת הח'ליפים ישרי הדרך ([א-ראשידון](http://he.wikipedia.org/wiki/%D7%A8%D7%90%D7%A9%D7%99%D7%93%D7%95%D7%9F)). אמנם תקופת שלטונו ארכה כשנתיים בלבד, אך הוא היה זה שפתח את מסעות הכיבוש האסלאמיים בשליחת צבאות ל[סוריה](http://he.wikipedia.org/wiki/%D7%A1%D7%95%D7%A8%D7%99%D7%94) ול[עיראק](http://he.wikipedia.org/wiki/%D7%A2%D7%99%D7%A8%D7%90%D7%A7). ב[מלחמות רִדַה](http://he.wikipedia.org/wiki/%D7%9E%D7%9C%D7%97%D7%9E%D7%95%D7%AA_%D7%94%D7%A8%D7%93%D7%94)[[3]](#footnote-3) השיב אבו בכר אל חיק האסלאם את עשרות השבטים המורדים של [חצי האי ערב](http://he.wikipedia.org/wiki/%D7%97%D7%A6%D7%99_%D7%94%D7%90%D7%99_%D7%A2%D7%A8%D7%91) שחזרו בהם מן ה[אסלאם](http://he.wikipedia.org/wiki/%D7%90%D7%A1%D7%9C%D7%90%D7%9D) ולא חשו מחויבים ל**בַיְעַה**. מעבר להישגיו המדיניים וחיזוק מעמד האסלאם בשעתו הקשה ביותר, הוא נחשב, על ידי הסונים, למנהיג רוחני צנוע ונערץ.

אבו בכר נפטר ב-634 ב[אל-מדינה](http://he.wikipedia.org/wiki/%D7%90%D7%9C-%D7%9E%D7%93%D7%99%D7%A0%D7%94), כנראה מזקנה. זמן קצר לפני מותו הוא קרא לקהילה המוסלמית לקבל את עמר בן אל-ח'טאב כיורשו לח'ליפות.

* 1. עמר בן אל-ח'טאב

עֻמַר בִן אלחַ'טַאב - היה הח'ליף השני, שלט בשנים 634-644 - עלה לשלטון לאחר מותו של אבו בכר. עומר נחשב למייסד האימפריה המוסלמית. הוא לחם נגד הביזנטיים וכבש את ארץ ישראל, סוריה, עיראק ומצרים. עומר ייזכר באתוס האסלאמי ככובש ירושלים ואף המסגד על הר הבית קרוי על שמו.

אבו בכר מינה אותו לפני מותו כיורש הח'ליפות ובכך חסם את הדרך לעלייתו של עלי בן אבי טאלב, חתנו של הנביא. העברת השלטון בצורה של מינוי הח'ליף, את יורשו הייתה יוצאת דופן וחסרת תקדים באותה התקופה.

עומר היה מנהיג מוכשר ומנוסה והיו לו כינויים כגון "אלפארוק" (המיטיב להבדיל בין אמת לשקר), "צאחב אלדרה" (בעל השוט המחמיר והקפדן) ו"אמיר אלמא'מנין" ("אמיר המאמינים").

בעת שלטונו של אבו בכר, היה עומר האישיות החזקה שעמדה מאחוריו, ואולי אף מאחורי הנביא שנהנה מהתאסלמותו. אישיותו היוותה דוגמה ומופת למאמינים - הוא היה צנוע, עניו ומסתפק במועט, ביתו היה פתוח לכל, ושלטונו דמה לשלטון השייח' בתקופת ה"ג'אהליה".

שלטונו של עומר נמשך עשר שנים שבהן הונחו היסודות לאימפריה המוסלמית: עומר הרחיב את שטחה של האימפריה על ידי כיבוש חלק מן האימפריה הביזנטית וחיסול הממלכה הפרסית. הוא הביא לארגון אדמיניסטרטיבי של השטחים הכבושים, ולארגון פנימי בתוך מעמד הכובשים. למעשה הוא הוכיח עצמו בכול כשליט מוכשר וכאדמיניסטראטור גדול.

עומר נרצח במסגד בשעת התפילה על ידי עבד פרסי שעול המיסים הכעיסו. לפני מותו הספיק עומר למנות מועצה של שישה בוחרים (ה"שורא"), שעליה פקד למצוא מועמד מתאים. השורא בחרה את עות'מאן בן עפאן לח'ליף השלישי באסלאם.

* 1. עות'מאן בן עפאן

עות'מאן בן עפאן היה ה[ח'ליף](http://he.wikipedia.org/wiki/%D7%97%27%D7%9C%D7%99%D7%A3) השלישי במניין "ארבעת הח'ליפים הצדיקים" שבאו לאסלאם לאחר מוחמד. עות'מאן כיהן כח'ליף משנת 644 ועד 656.

"מועצת השורא", שמינה עומר בעודו גוסס, החליטה לאחר התייעצות, למנות את עות'מאן, שהיה שייך לשושלת **בית אֻּמָיָה** לח'ליף, דבר שעורר זעם בקרב הענפים השונים במשפחת הנביא.

כהונתו של עות'מאן גררה התנגדות, בעיקר מבני משפחת הנביא שהאשימו אותו בנפוטיזם ומינוי מקורבים רבים למשרות החשובות באימפריה ה[אסלאמית](http://he.wikipedia.org/wiki/%D7%90%D7%A1%D7%9C%D7%90%D7%9D) הצעירה, חיי הוללות ופאר בניגוד לחוקי הדת ובזבוז כספים רבים.

בשנת 650 החליט עות'מאן על העלאת הקוראן על הכתב, צעד שגרר ביקורת קשה. למרות ההתנגדות, הצליח עות'מאן להציג נוסח אחיד לקוראן (בין השאר על ידי השמדת נוסחים שאינם זהים לגרסה שהציג), ותרם בכך תרומה רבה בגיבוש ה[אסלאם](http://he.wikipedia.org/wiki/%D7%90%D7%A1%D7%9C%D7%90%D7%9D).

הירצחו של עות'מאן הביא לקרע המשמעותי הראשון באסלאם, קרע שהביא לאחר מכן ל[מלחמת האחים הראשונה באסלאם](http://he.wikipedia.org/w/index.php?title=%D7%9E%D7%9C%D7%97%D7%9E%D7%AA_%D7%94%D7%90%D7%97%D7%99%D7%9D_%D7%94%D7%A8%D7%90%D7%A9%D7%95%D7%A0%D7%94_%D7%91%D7%90%D7%A1%D7%9C%D7%90%D7%9D&action=edit&redlink=1) (הפִתנה הגדולה).

מקור: <http://he.wikipedia.org/wiki/%D7%A2%D7%95%D7%AA%27%D7%9E%D7%90%D7%9F_%D7%91%D7%9F_%D7%A2%D7%A4%D7%90%D7%9F>

* 1. עלי בן אבי טאלב

לאחר רציחת עת'מאן, האסלאם היה שרוי בכאוס פוליטי במשך מספר ימים. רבים ממלוויו של מוחמד, פנו לעלי בן אבי טאלב, בבקשה כי ייקח את תפקיד הח'ליף, והוא התרצה לאחר זמן קצר. עם זאת, הוא נאלץ להיאבק על שלטונו מול אשת מוחמד עאישה בקרב הגמל ב-656, בקרב ציפין נגד מועוויה אבן סופיאן, שהיה מאנשי שבטו של עת'מאן ב-657 ונגד מרידות אנשי כת הח'וארג' שפרשו מהשיעה לאחר קרב ציפין.

עם מינויו לח'ליף עלי פיטר מספר ממושלי המחוזות, שחלקם היו קרובי משפחתו של עת'מאן והחליפם באנשי אמונו. עלי העביר את בירת הח'ליפות ממדינה לכופא, עיר הנמצאת כיום בעיראק. עם זאת, מועוויה החזיק בשלטון במחוז סוריה, וישב בבירת המחוז בדמשק.

עלי נרצח בכופה ב-661 על ידי שלושה מורדים מאנשי כת הח'וארג' הקיצונית. בנו של עלי, חסן, ניסה לרשת את מקום אביו, אולם לאחר עימות עם מועוויה פרש למדינה ואפשר לאויבו להפוך לשליט כל הח'ליפות המוסלמית.

**הפילוגים באסלאם**

**פילוג החַ'וַארִג**'

הפלג הראשון שפרש מעל כלל האסלאם נקרא החַ'וַארִג', היוצאים או הפורשים, שפרשו מעל מחנהו של עלי בשנת 657. הפורשים הללו טענו שכל אדם זכאי להיות חליף ובלבד שיהיה ירא שמיים ומקיים מצוות. הם התנגדו לצמצום זכות החליפות וירושת הנביא, לבית הנביא או לשבטו בלבד. הם טענו שגם מוסלם שאינו מגזע ערבי רשאי להיות חליף ובלבד שיהיה בעל התכונות המתאימות לכך. הם הסיקו שאם אדם נתמנה לחליף ומתברר שאינו ממלא אחר כל התביעות הנדרשות ממנו בתחום יראת שמיים וקיום מצוות אפשר ואף חובה להסירו מעל תפקידו. כך קרה שהחַ'וַארִג' עצמם העלו והורידו עשרות חליפים, ואף התפלגו לעשרים כיתות ויותר.

לאחר פרישתם של החַ'וַארִג', ממחנהו של עלי בן אבי טאלב, תקף אותם עלי בקרב נַהְרַוַאן וטבח בהם, אך לא הצליח להכחידם.

הפילוג הזה לא השאיר רושם עמוק באסלם, עד היום נמצאים בעולם בסך הכול כחצי מיליון מוסלמים חאריג'ים, בעיקר בצפון אפריקה, בעומאן ובאזורים אחרים של חצי האי ערב.

**פילוג הסונה והשיעה**

הפילוג השני והחשוב ביותר באסלאם הוא הפילוג בין ה"סונה" וה"שיעה", שרישומו ניכר עד עצם היום הזה. הפילוג נבע בראשיתו משאלת הירושה של מוחמד והמאבק על משרת החליף, נגרר לקרבות עקובים מדם והסתיים בהולדה של תרבות מוסלמית משנית, התרבות השיעית. כחמישה עשר אחוזים מכלל המוסלמים בעולם נמנים עם הפלג השיעי. המילה "שיעה" בעברית היא סיעה, הכוונה לסיעת עלי שדרשה את זכותו של עלי לחליפות. על רקע קרבתו המשפחתית לנביא, בנוסף לזכויות אחרות שעמדו לו כשייכותו לקבוצת המתאסלמים הראשונים ואלו שתמכו במוחמד בתחילת דרכו. כיוון שלנביא מוחמד לא היו בנים שיוכלו לרשת אותו ראו תומכי עלי, בעלי ובצאצאיו את הזכאים היחידים לרשת את הנביא. עלי הצליח לממש את תביעתו זאת כרביעי לאחר שלושה חליפים, שעל פי דרכם של השיעים, גזלו מעלי את השלטון. כחמש שנים לאחר עלייתו לשלטון בשנת 661 נרצח עלי על ידי "חאריג'י" קנאי כנקמת דם על הטבח שערך ב- "חוארג'", ושלטון על האימפריה המוסלמית עבר לבית אֻמַיַה.

עם מותו של עלי ועליית השושלת האומית לשלטון דומה היה שהפרשה השיעית תסתיים בלא השאר עקבות רבים בתולדות האסלאם אבל לא כך היו פני הדברים. אמנם בנו בכורו של עלי חסן ויתר ככול הנראה מהכתובים על כל תביעה לשלטון, אבל אחד מאחיו הצעירים אל חוסיין החליט לצאת למלחמה כי האמין שאיש לא יפגע בו לרעה בשל היותו נכדו האהוב של הנביא. הוא לא העלה על דעתו שהאומים ישלחו צבא גדול ואדיר נגדו ולפיכך לא נענה להפצרת מפקדי הצבא לחזור ולוותר על תביעותיו. בשנת 680 נערך קרב כרבלא, למעשה היה זה טבח. חוסין, הבן השני, כאשר ניסה לממש את זכותו, נרצח באכזריות יחד עם רבים מבני משפחתו על-ידי צבאו של השליט האומיי יזיד בן מועאויה.

זה היה כשלון לסיעת עלי, הכישלון הזה הוא שהצמיח את "השיעה". כל הטבח עצמו בחוסין ובכל משפחתו שנפלו קדושים על משמרתם , כל אחד מהם כונה "שהיד", כלומר עד המעיד על אמונתו במות ייסורים. מתוך מרכיבי הכישלון צמחה התנועה השיעית שהכישלון הוא סמלה, מדגישה אותו ,את הבכי והייסורים. ה"דמעה השיעית" הפכה לסימן היכר בלשון הערבית וזכר טבח כרבלא נהיה לחג או לטכס מרכזי בתרבות השיעית. זהו הטכס המרכזי המפריד את השיעים מכלל האסלאם. לשיעים יש גם חגים אחרים כגון חג לזכר מינוי עלי ליורשו של מוחמד, במצוות מוחמד עצמו, לפי המסורת השיעית. כמו כן יש להם תורה שבעל פה, הלכה ופרשנות קוראן משל עצמם.

מוחמד

חַ'וַארִג'

סונה

שיעת עלי

זידיה (תימן)

איסמאעיליה

(השיעה השביעית)

עלוים נוציירים

(סוריה)

פאטימיון

אלשיעה אלאת'נא עשריה

(השיעה התריסרית)

בהאים

(פרשו מהשיעה התריסרית)

קראמיטה

חשישיון

ניזאריה

דרוזים

איור 4- התפלגות הכיתות באסלאם (קו מקוטע מציין כת שנפרדה מהאסלאם)

**האסלם הסוני**

כיום מתקיימים ארבעה זרמים באסלם המודרני המנסים להסביר את הסיבות לנפילתו של האסלם מגדולתו ומצביעים על הדרך לחזור לימי הזוהר:

**הגישה החילונית**

גישה שמיוצגת על ידי המשכילים החילוניים שהתחנכו במערב. לתפיסתם, נדרש להפריד בין דת ומדינה. רק באמצעות הפרדה זו יחזרו מדינות האסלם לגדולתם כבימים עברו.

**הגישה השמרנית**

מובילה הם המנהיגים הדתיים, שלתפיסתם האסלם הוא בהגדרה התרבות הנעלה ביותר מקרב כלל התרבויות. האסלם נמצא בתקופה זמנית רעה. על מנת להגיע לגדולה על המאמינים לנטוש את השפעות המערב. שב ואל תעשה.

**הגישה הרפורמיסטית**

זרם של הוגי דעות ללא תמיכה נרחבת בקרב עמי האסלם. לתפיסתם, על מנת לחזור לימי גדולתו של האסלם, נדרש לעדכן את הפרשנות לכתבי האסלם לעת המודרנית

**הגישה הפונדמנטליסטית (הגישה הסלפית)**

לתפיסתם, האסלאם איבד מגדולתו משום שמוסלמים רבים אמצו רעיונות ודרך חיים מערבית. נדרש לבסס חברה אסלאמית המתבססת על החוק האסלאמי: הקוראן ומסורת הנביא.

הפרשנות שניתנה לאסלאם בימי הביניים היא הרעה החולה של האיסלם. נדרש לקרוא את הקוראן כפי שהוא וכל מי שנוהג אחרת הנו כופר (בראש ובראשונה מדינות אסלאמיות חילוניות).

**הגוונים של האסלאם**

באסלאם קיימים אסכולות רבות ומגובנות. ניתן לסמן את שלושת המרכזיים שביניהם:

חילונים/מסורתיים

האחים המוסלמים

סלפיה

סלפיה ג'יהדיה

**החילוניים/מסורתיים**

קבוצה זו הנה קבוצה אחידה מכיוון שראשית לא ניתן להבדיל בניהם ובין עמדותיהם ושנית שכמעט ולא קיימת קבוצה משמעותית של מוסלמים שהנם חילוניים לחלוטין.

זו הקבוצה הגדולה באסלאם, אך לרוב היא הרוב הדומם.

**האחים המוסלמיים – עלייתו של האסלאם הפוליטי**

תנועה מוסלמית סונית שנוסדה על ידי חסן אל-בנא במצרים בשנת 1928. אל-בנא ראה את העושק של האימפריאליסטיות הבריטית במצרים ואת חולשתו של השלטון הערבי מול המדינה המערבית. בראייתו נדרש לפעול על מנת להחזיר את האסלאם לימי גדולתו בתקופת החליפים. הדרך להשיג זאת הנה יישום חוקי השריעה (ההלכה המוסלמית) בכל תחומי החיים, בחוקי המדינה והחברה במדינות המוסלמיות.

סמלם של האחים המוסלמים

אל-בנא בתפיסתו הנו שמרן אך מבין שעליו לפעול על מנת לחבר את הדור הצעיר לאסלאם. הדרך לייצר את השינוי הנדרש בחברה הערבית הוא לפעול מלמטה למעלה באמצעות מוסדות וארגונים שיפעלו בחברה הערבית.

אל-בנא הקים את מוסד הדעווה (קריאה לדת) לחינוך הדור הצעיר, בכדי להפיץ את הרעיונות בקרב ההמון. כמו כן פעלו האחים המוסלמים בשכבות החלשות של החברה והחליפו פעמים רבות את המדינה בכל הנוגע לדאגה וטיפול בשכבות אלו.

עקרי תפיסת העולם על-פי האחים המוסלמים:

יישום חוקי השריעה בכל תחומי החיים.

פירוש והתאמת הקוראן והחד'ית לחיים המודרניים.

מתן אפשרות לעסוק בכל מגוון העיסוקים בעולם המודרני ובתנאי שאינם עומדים בסתירה לאסלאם.

הנגשת האסלאם לכל שכבות האוכלוסייה.

מעורבות בחיים הפוליטיים.

יצירת שינוי בחברה המוסלמית ולמטה באמצעות הדעווה.

שימוש בחינוך ובהשכלה על מנת ליצר את ההשפעה הנדרשת בחברה המוסלמית.

תמצית האמונה של התנועה האסלאמית:

**אללה הוא המטרה. הנביא הוא המודל. הקוראן הוא החוק. הג'יהד הוא דרך החיים. המוות עבור אללה הוא הייעוד הנשגב ביותר.**

האחים המוסלמים מתנגדת לנטיות חילוניות במדינות האסלאם, ושואפת לחזרה אל תפיסות האסלאם והתנגדות להשפעה המערבית. אידאולוגיית התנועה מושפעת מתפיסת הסלפיה, כדוגמה וכמופת. יחד עם זאת, **נדרש לבצע את ההתאמות הנדרשות על מנת להתאים את האסלאם לחיים המודרניים** (פרגמטיזים), לאפשר התחברות של הצעירים לאסלאם באמצעות ההתאמות הללו ולהשתתף בחיים הפוליטיים.

האחים המוסלמים מקיימים קהילות בכל העולם. זוהי תפיסה גלובאלית עם התאמה לוקלית. לאח"ס יש הנהגה עולמית שמקום מושבה במצרים, המפיצה הנחיות לקהילות בכל העולם. עם זאת, כל קהילה נדרשת לבצע את ההתאמות הנדרשות על מנת להתערות בקהילה המקומית. אח"ס בארה"ב יראו אחרת מאירופה או מישראל. נדרש לפעול מלמטה למעלה, בסבלנות רבה על מנת לאפשר את השינוי.

ככלל, האחים המוסלמים מתנגדים לשימוש באלימות כדרך להשגת המטרות שלהם. הם מאמינים כי נדרשת סבלנות ואורך רוח. **האלימות מותרת כאשר יש צורך לשחרר אדמת הקדש (ווקף) מידי כובש זר.** דוגמא לכך הם תנועת החמאס. הם משתייכים לזרם האח"סי אך פועלים באלימות על מנת לשחרר את אדמות הווקף המוחזקות על ידי ישראל. האם החמאס יפסיק לנקוט באלימות אם באופן תיאורטי ישראל תיסוג מירושלים? ככול הנראה לא מכיוון ששיקולים לאומיים עשויים להמשיך ולדרבן אותם לנקוט באלימות.

**סלפייה**

זרם באסלאם מתייחסת אל האבות הצדיקים שחיו בשלושת הדורות הראשונים של האסלאם, כדוגמה וכמופת, שעל פיהם יש לפעול. מוסלמי המאמין בדרך זו מחויב לפעול על פי הדרך של מוחמד ושלושת הדורות שחיו לאחר מותו. כל הפרשנויות שניתנו לאסלאם בהמשך, אינם מקובלים ומובילים את העולם האסלאמי לכישלון.

יש לחיות באופן אישי ולנהל את המדינות על פי חוקי הקוראן והחדית' (אוסף של הלכות, סיפורים אודות מוחמד ודרך חייו).

השינוי בעולם הערבי יגיע בסופו של דבר ועל המוסלמי להמשיך ולנהוג על פי הקוראן והחדית'.

**סלפייה ג'הדיה**

ההבדל המרכזי בין זרם הסלפייה ג'הדיה לבין הסלפים הוא ההתייחסות לממד הזמן. זרם זה מאמין כי על המוסלמי להיות אקטיבי ולפעול באלימות על מנת לשנות את העולם המוסלמי.

סייד קוטב, שצמח באח"ס כתב בבת הכלא המצרי את תפיסותיו לגבי העולם המוסלמי. העולם המוסלמי נמצא בתקופה של "הג'אהיליה החדשה" (ג'אהיליה-תקופת הבהרות שקדמה לאסלאם. העולם כיום מושווה לתקופת הבהרות בגלל השפעתו של המערב), אשר במהותה עמד הרעיון של דחיית תרבות המערב המודרנית משום שזו איננה יכולה להתקיים עם חוקי האסלאם. קוטב טען כי מדינות האסלאם צריכות להיות מדינות הנשלטות על פי חוקי ההלכה האסלאמית. תפיסה זו הובילה אותו לעימותים רבים עם השלטון המצרי שראה אותו כמי שמערער על הלגיטימציה הדתית של שלטונו של גמאל עבד אל-נאצר ולכן סייד קוטב הוצא להורג בשנת 1966.

הג'יהאד האסלאמי המצרי הוקם כשלוחה קיצונית של תנועת האחים המוסלמים על ידי קבוצת צעירים אסלאמיים שהושפעו מאד מסייד קוטב, מנהיג הג'יהאד האסלאמי המצרי היה איימן א-זוואהירי (היה סגנו אוסאמה בן לאדן, מנהיג אל קאעידה, של ומונה לתפקיד לאחר שהאחרון מצא את מותו...).

פיצול זה משפיע על העולם הערבי פרט והעולם כולו בכלל:

מחד תנועה פוליטית, חברתית הדוגלת בחינוך מלמטה ככלי ליצירת שינוי ומאמינה בשימוש בכוח רק לשם שחרור אדמת ווקף –האחים המוסלמים.


מאידך, תפיסה הג'יהדיסיטת סלפית המאמינה כי יש לכונן מדינת הלכה, ומתנגדת לשלטון מוסלמי חילוני – תנועות כגון אל-קאיעדה, המדינה האסלאמית (דאע"ש), אנצאר בית אל-מקדס, בוקו-חארם ועוד.

**שיעים**

**תפוצת השיעים בעולם**

השיעים מהווים כ-15% מהעולם המוסלמי, ואוכלוסייתם הוערכה ב-2009 בכ-200 מיליון בני אדם. האוכלוסייה השיעית הגדולה ביותר נמצאת באיראן, בה כ-90% מהאוכלוסייה ולמעלה מ-65 מיליון בני אדם הם שיעים. שיעים מהווים רוב גם בעיראק (65%), בחריין (70%) ואזרבייג'ן (85%). אוכלוסיות שיעיות גדולות קיימות בפקיסטן (כ-10% מהאוכלוסייה, כ-20 מיליון איש) בהודו (כ-20 מיליון), תימן (35%, כ-9 מיליון), טורקיה (10-15%: 7-11 מיליון) ואינדונזיה (5 מיליון).

גם בלבנון הזרם הגדול ביותר הוא השיעה (35%), ואוכלוסייה גדולה קיימת גם בכוויית (30%), סוריה (15%, כמחציתם עלווים), אפגניסטן (10%-15%), ערב הסעודית (10%-15%), איחוד האמירויות הערביות (10%), טג'יקיסטן (7%) וקבוצות קטנות יותר במדינות המפרץ הפרסי ובארצות אפריקאיות כגון ניגריה וטנזניה. בישראל יש מספר קטן מאוד של שיעים; במקורם הם סונים שהשתייעו, והמוקד שלהם נמצא בכפר דבורייה שלמרגלות הר תבור .



**סוגים שונים של שיעה**

יש מחלוקות בקרב השיעה לגבי הירושה לאחר מותו של הנביא מוחמד, אבל הם מסכימים כי שלטונם של האימאמים נלקח מהם שלא כראוי.

השיעים השביעיים: האיסמעילים הם הזרם הגדול ביותר מקרב השיעים השביעיים. השיעים החמישיים או הזיידים: זרם שנמצא בעיקר בתימן, שמאמין בארבעת הח'ליפים של האסלאם כמו הסונים, ולאחר מכן בחוסיין ובעלי, ואחר כך בזייד בן עלי. זיידים גם דוחים את הרעיון של אימאמים שממונים משמים.

שני הזרמים הגדולים של השיעה מאמינים כי האימאם האחרון (השביעי או השנים עשר) הוסתרו בידי האל. יש אמונות שונות ביחס לחזרתו של האימאם האחרון, המכונה "אל מהדי"- מילולית, "המודרך" או "המדריך"

**חגים וימים חשובים**

1. [עיד אל-פטר](http://www.wikiwand.com/he/%D7%A2%D7%99%D7%93_%D7%90%D7%9C-%D7%A4%D7%98%D7%A8" \o "עיד אל-פטר) – חג המשותף לכלל המוסלמים ומציין את תום צום רמדאן.
2. [עיד אל-אדחא](http://www.wikiwand.com/he/%D7%A2%D7%99%D7%93_%D7%90%D7%9C-%D7%90%D7%93%D7%97%D7%90" \o "עיד אל-אדחא) – חג המשותף לכלל המוסלמים ומציין את [העלייה לרגל](http://www.wikiwand.com/he/%D7%97%D7%92%27" \o "חג') לאתרים הקדושים באזור [מכה](http://www.wikiwand.com/he/%D7%9E%D7%9B%D7%94" \o "מכה)
3. [עשוראא](http://www.wikiwand.com/he/%D7%A2%D7%A9%D7%95%D7%A8%D7%90%D7%90" \l "%D7%99%D7%95%D7%9D_%D7%A2%D7%A9%D7%95%D7%A8%D7%90%D7%90'_%D7%91%D7%A9%D7%99%D7%A2%D7%94" \o "עשוראא) – היום העשירי בחודש [מוחרם](http://www.wikiwand.com/he/%D7%9E%D7%95%D7%97%D7%A8%D7%9D" \o "מוחרם), הוא החודש הראשון של השנה המוסלמית. ביום זה נהרג [האימאם חוסיין בן עלי](http://www.wikiwand.com/he/%D7%97%D7%95%D7%A1%D7%99%D7%99%D7%9F_(%D7%91%D7%9F_%D7%A2%D7%9C%D7%99)" \o "חוסיין (בן עלי)), והוא יום של אבל. חוסיין היה האימאם השלישי, והוא סמל של מות קדושים ועמידה כנגד הדיכוי של המוסלמים השיעים בידי המוסלמים הסונים.
4. [ארבעין](http://www.wikiwand.com/he/%D7%90%D7%A8%D7%91%D7%A2%D7%99%D7%9F" \o "ארבעין) – ביום העשרים של החודש [צפר](http://www.wikiwand.com/he/%D7%A6%D7%A4%D7%A8_(%D7%97%D7%95%D7%93%D7%A9)" \o "צפר (חודש)), 40 יום לאחר עשוראא. ביום זה זוכרים את ההשפלה והדיכוי של בני ביתו של [חוסיין](http://www.wikiwand.com/he/%D7%97%D7%95%D7%A1%D7%99%D7%99%D7%9F_(%D7%91%D7%9F_%D7%A2%D7%9C%D7%99)" \o "חוסיין (בן עלי)), כשהם הוגלו מ[כרבלא](http://www.wikiwand.com/he/%D7%9B%D7%A8%D7%91%D7%9C%D7%90" \o "כרבלא) (שבמרכז [עיראק](http://www.wikiwand.com/he/%D7%A2%D7%99%D7%A8%D7%90%D7%A7" \o "עיראק)) ל[דמשק](http://www.wikiwand.com/he/%D7%93%D7%9E%D7%A9%D7%A7" \o "דמשק), כשרבים מתו בדרך.
5. [עיד ע'אדיר ח'ם](http://www.wikiwand.com/he/%D7%A2%27%D7%93%D7%99%D7%A8_%D7%97%27%D7%9D" \o "ע'דיר ח'ם) – נחוג ב-18 בחודש [ד'ו אל-חיג'ה](http://www.wikiwand.com/he/%D7%93%27%D7%95_%D7%90%D7%9C-%D7%97%D7%99%D7%92%27%D7%94" \o "ד'ו אל-חיג'ה), החודש האחרון בשנה המוסלמית. לפי אמונתם של השיעים, ביום זה בשנה ה-10 ל[הג'רה](http://www.wikiwand.com/he/%D7%94%D7%92%27%D7%A8%D7%94" \o "הג'רה) הכריז מחמד על עלי בן אבי טאלב כעל יורשו, וזאת ליד הנחל חֻ'ם (ע'דיר בערבית פירושו נחל).
6. אל-מובאהילה (ערבית: المباهلة) – נחוג ב-24 בד'ו אל-חיג'ה. מציין את ניצחונו של מוחמד בוויכוח לשם שמיים שערך נגד חכמי דת נוצרים שהגיעו לאל-מדינה מנג'ראן.
7. מוולִד א-נַבּי – יום הולדתו של מוחמד, וכן יום הולדתו של האימאם [ג'עפר א-צאדק](http://www.wikiwand.com/he/%D7%92%27%D7%A2%D7%A4%D7%A8_%D7%90-%D7%A6%D7%90%D7%93%D7%A7" \o "ג'עפר א-צאדק) (נחוג גם בחלק מהעדות הסוניות).
8. לילת אל-בַּרַאַה (ערבית: ليلة البراءة) או אמצע שַעבַּאן (ערבית: نصف شعبان) – הלילה שבין 14 - 15 בחודש שעבאן, משמעותי לכל המוסלמים אבל בעיקר לשיעים מכיוון שהוא יום הולדתו של האימאם האחרון, [מוחמד אל מהדי](http://www.wikiwand.com/he/%D7%9E%D7%94%D7%93%D7%99" \o "מהדי).

**תמצית תובנות:**

1. אמור **'סהר איראני'** ולא **'סהר שיעי'**: אין קשר מחויב בין מוסלמי ל'ערבי'. האיראנים אינם ערבים וערש האסלאם השיעי מצוי בכרבלא בקרב הערבים העירקים. שיעי אינו איראני ואיראני אינו שיעי
2. בעיני רוב הסונים (בוודאי עד לעידן הקולוניאליסטי) השיעים נחשבים לכופרים. לפיכך האסלאם הסוני הקיצוני (סלאפיה ג'יהדיה) רואה בשיעים כופרים. מנגד בעיני השיעים הסונים לא נחשבים לכופרים (כופר יש להרוג)
3. **הנרטיב כמסביר אופי והתנהלות**: הנרטיב השיעי בנוי על נרדפות ארוכת שנים והמתנה ליום גאולה ותחייה עתידי. התרבות והנרטיב השיעי מייצר אופי לאומי וחברתי המייצג חוסן ויכולת שרידות בפני קשיים וסבל לאורך זמן. בנוסף קיים בקרב בני העדה השיעית רצון פנימי עמוק לקבל מעמד לגיטימי ואף מעמד של הובלה בעולם המוסלמי. כשמתבוננים על המהפכה באיראן ועל התפתחות ה'ציר' יש לראות את הוויכוח התיאולוגי ואת היריבות ארוכת השנים כרקע בו: עליית ה'ציר' משמעותה מעין הסכמה אלוהית לדרך בדגש על מקומות בהם הממסד העולה השיעי החליף מציאות שלטונית שהתאפיינה בשחיתות . את אותו תהליך ניתן לראות אחד לאחד בניתוח התפתחות חיזבאללה בלבנון, וכן בסכסוך ו'כוח' האידאולוגי לעמוד מול סעודיה המתיימרת להיות שומרת המקומות הקדושים וכו' ובפועל מהווה מדינה בה החוקים כלפי חוץ דתיים ואדוקים אך כל צמרת המלוכה חייה חיי הוללות שאינה תואמת את רוח האסלאם.
4. **רעיון המהפכה ושונות מכלל השיעים בעולם**: ככלל בעדה השיעית עד למהפכה האיראנית קיימת הפרדה עקרונית מתוך תפיסה דתית, בין חכמי הדת לבין המלוכה/בכירי השלטון. בסוגיה זו מחלוקת תיאולוגית חריפה עד היום בין השיעים באיראן לבין שאר השיעים למשל שיעים עירק ועוד הטוענים שרעיון המהפכה חורג מעקרונות ההלכה .

ניתן לומר כי השילוב הייחודי של איראן כמדינה המתאפיינת מהווים הסבר להתפתחות של איראן כמדינת הלכה שיעית בשונה משכנותיה השיעיות:

1. בעלת רוב שיעי מובהק.
2. בעלת מורשת של אימפריה עולמית (למרות העבר הרחוק).
3. עם חכם ומשכיל מאוד.
4. לא ערבים, לא משויכים לשבטים המאכלסים את עיראק, ירדן, סעודיה, חלק מסוריה, סיני.
5. מאפייני הקרקע הייחודיים היוצרים טריטוריה נפרדת מהמרחב.

.

**הסכסוך בין איראן למערב**

1. סכסוך ככלי להחזרת האימפריה הפרסית במגרש מדינות הלאום האזורי.
2. כלי להכפשת הסונים על היותם מוסלמים בלאי ואמצעי להעלאת קרנם של השיעים בעולם המוסלמי ובעיני השיעים עצמם.
3. כלי להסברה פנימה בתוך העדה השיעית מדוע החריגה מכללי ההפרדה בין שלטון לחכמי הדת צריכה הייתה לקבל צביון שונה.

כאשר מתבוננים בנתונים אלו ניתן לקבל זווית מבט נוספת על עליית הג'יהד העולמי -אלקעידא - דע"ש. עליית הסלפיה-ג'יהדיה לא רק משיקולים פנימיים בתוך העולם הסוני, לא רק משיקולי אסלאם מול תרבות המערב והקולוניאליזם, אלא אף כניסיון להעמיד תשובה דתית לאומית למול 'ההשפלה' של האיראנים את הסונים כמוסלמים לא רציניים.

**הזדמנויות וסיכונים:**

הזדמנויות:

1. **מאבק ב'ציר' במקום דע"ש: רתימת ארה"ב וחלק מהקהילה הבנ"יל כנגד ה'ציר' ולטובת ישראל**.
2. **יצירת/ העצמת הטריז בין שיעה לסונה: עידוד והבלטת איום מוחשי על הציר הסוני ומיצויו לטובת שינוי מאזן הכוחות והאינטרסים האזורי.**
3. הסטת הקשב הבינ"ל מהזירה הפלסטינית (רווח זמן
4. מנופי לחץ על ירדן / מפרציות/ לשת"פ כלכלי אזורי ולשינוי כללי המשחק.
5. **תאוצה גבוהה לפסגה כמאיץ החלקה במדרון. ניצול עוצמת הציר לרעתו**:
6. העצמת מכוחות ומגמות מפלגות בין השיעים בעולם: בין שיעים עיראק לשיעים איראן וכו'.
7. האם יש שיעים ברוסיה? איגבור תחושת סיכון ברוסיה מפני איסלמזציה.
8. משיכת איראן להשקעת ייתר ב'ציר' כמאיץ התפרקות כלכלית (סטייל מלחמת הכוכבים רייגן)
9. משיכת איראן לאגף הצפוני.
10. **יישחקו הנערים לפנינו: ארבעה רבים חמישי לוקח**. מלחמה על ההגמוניה האזורית ההיסטורית מצרים/ פרס/ טורקיה / ערב? ישראל 'לוקח'
11. ניצול המתחים בין המדינות ומיצויים לטובתנו.
12. הגברת נכסיות ישראל כמייצב אזורי.

סיכונים:

1. **התערערות הנחות יסוד לתפיסת הביטחון הלאומי:** רוב האיומים בחזית נתמכים ממרכזי כובד ומקורות כוח הרחק בעומק. תופעת לבנון המתבטאת בכך שאין קשר ישיר בין הריבון במרחב לבין מחולל הנזק/האיום מולנו בקו הגבול, מהווה מקקזזי עוצמה ישראלית. תופעה זו הולכת ומתפשטת לסוריה לסיני(בהיבט מגבלת הפעולה כנגד הפועלים כנגדינו) ויתכן שלאחר התבססות אירן במרחב גם ירדן תאותגר.
2. **לחימה רב זירתית כפויה מתוזמנת ומתואמת.**
3. חזית הצפון- (יתכן בטווח הנראה לעיין גם מצפון ירדן)
4. תזמון שילוב ותיאום עם רצ"ע
5. לחימה מול אויב שמאיים מטווח קרוב המאוים קיומית רק בטווח הרחוק אם בכלל.
6. **מאזן מקזז יכולות (בשילוב מעורבות רוסית) המייצר מציאות בני"ל קשה ומגבילה לישראל.**
7. מעורבות רוסית צמודה בכל אירוע מקרו במזרח התיכון
8. התפרקות ירדן
9. פגיעה/אובדן 'ניכסיות' ישראל בקרב הקהיליה הבנ"ל.
10. פגיעה בחופש המודיעין
11. פגיעה בסחר הימי
12. **האצת המהפכה ממהפכה-האיראנית למהפכה-שיעית**

התנהלות לא מושכלת ולא זהירה במגרש הבינ"ל עלולה לגרום לאיראן להפוך את העשייה כנגדה כמאבק נגד השיעים בעולם ולחבר כוחות רבים שכיום אינם משתתפים במאבק מול ישראל ואף להיפך

**שאלות למחשבה:**

1. הסהר הסוני והסהר השיעי: האומנם הגמוניה**?**

הסהר הסוני: מרוקו,אלג'יר, תוניס,לוב, מצרים, ערב הסעודי, ירדן, כווית, (אוליי חלק מעירק.) כורדים (?) טורקיה.

הסהר השיעי: לבנון, סוריה(חלקי) עירק חלקי, איראן, תימן (חלקי)

1. האם דרום מזרח סוריה ומרחב הכורדים מרחב ההזדמנות או בעייה?
2. מה עדיף לישראל 'קנטונים' או שלטון מרכזי בסוריה? אולי עדיף מדינה בעלת מרכזי כובד ונכסים חיוניים וכו' כיריב על הגבול על פני מרחב אמורפי חסר 'נקודות לחיצה'?

**חברה וכלכלה במרחב הערבי המודרני**

הכלכלה בחברה הערבית משפיעה על כלל מרכיבי החיים. הכלכלה בעולם הערבי איננה דומה לכלכלת שוק מערבית כנהוג בישראל או במדינות אירופה. על מנת להבין את מרכיבי הכלכלה בעולם הערבי נדרש לבחון את מקורות ההכנסה והוצאה של מדינות ערביות.

איך הכל התחיל? האמנה החברתית (עבד אל-נאצר)

שקט תמורת ויתור על מעורבות פוליטית. ההמונים נדרשו לוותר על המעורבות הפוליטית בתמורה יקבלו סבסוד לכלל מרכיבי החיים: אוכל, דלק, מגורים, סחורות השכלה (חינם). אין במדינות ערב מעמד בינוני יצרני שעובד במגזר הפרטי או סוחרים (רק בשולי החברה). ההמונים סיימו תיכון, למדו, היו בצבא ונכנסו לשירות הציבורי כפקידי ממשלה ועובדי מדינה. האוכלוסייה קנתה את זה בזרועות פתוחות. זה יצר חברות של מעמד בינוני שהועסקו ע"י המדינה.

מתכונת זו עבדה כל עוד מצריים הייתה מדינה עם אוכלוסייה של 22 מיליון ותעשיית הנפט שגשגה. מצריים שלא הייתה להם עבודה במצריים עבדו במדינות המפרץ.

באמצע שנות השמונים מחירי הנפט מתרסקים ויורדים לפחות מעשרה דולרים לחבית. מדינות הנפט מפסיקות את התמיכה בעולם הערבי כולו ודואגות קודם כל לעצמן. העובדים הערבים נשלחים לבייתם ומוחלפים באסייתיים.

מצריים גדלה להיות מדינה של 95 מיליון איש ואישה. ללא יכולת תמיכה כלכלית עצמית. מקורות ההכנסה של מצריים: תעלת סואץ, תיירות, מעט נפט וגז.

מה הממשלה עושה? מעט מאוד. על מנת להוסיף לקשיים, פעולות טרור משתקות את התיירות ומשבר ספנות עולמי מוביל לירידה בהכנסות מתעלת סואץ.

להשכלה אין יותר תמורה. אם קודם למשכיל היו הרבה אפשרויות – הגירה, עבודה במדינות הנפט, עבודה ממשלתית עכשיו – אירופה סובלת ממיתון, המפרץ הפרסי החליף את העובדים הערבים באסיאתיים

התוצאה של כל התהליך הזה היא שמתחילה להיווצר תופעה של משכילים מתוסכלים. יש פער בין מה שהמשטר מבטיח לבין מה שהוא מקיים והאוכלוסייה עצמה לא מוכנה יותר לקבל.

אין תמורה – אין מדינה.

המדינה לא יכולה הורדת הסבסוד עד כדי 95% על מוצרי מזון יסודיים. אנרגיה ומים במחירים מאוד נמוכים והמדינות נכנסות לגרעון עצום.

אחת מהנגזרות המוכרות של המשבר הכלכלי והתסכול של המשכילים הנו האביב הערבי.

* 1. הכלכלות הישנות בדמות מדינות רווחה הן במתכונת המערבית הסוציאל דמוקרטית והן במתכונת של המדיניות הרנטירית במדינות לא דמוקרטיות פשטו את הרגל. מה שניתן היה לעשות עם אוכלוסייה קטנה לא ניתן לעשות עם אוכלוסייה גדולה בטח במצב שבו הכלכלה לא מצליחה לייצר מוקדי רווח ותעסוקה חדשים.
  2. אין יותר בושה – השחיתות הפכה להיות על השולחן, גלויה. בניו של מובארק שלטו בכלכלה המצרית. בניו של סדאם חוסיין היו הבעלים של המדינה. קדאפי וכל מה שהסתובב סביבו. בן עלי שליטה של תוניסיה חילק חברות ממשלתיות והפכו אותן לפרטיות של המשפחה. זה היה גם קודם אבל לא היה על השולחן. כשהשחיתות הופכת להיות גלויה זה בדרך כלל סופו של המשטר.

כשהמדינה לא מצליחה לספק את הסחורה היא התפרקה מהיסוד. הכלכלות לא בנויות לספק את מקומות העבודה שהצעירים חושבים שהם זכאים להם. מי שהקים את מדינת הלאום הערבית היה המעמד הבינוני, ומי שפירק אותה היה "המעמד הבינוני לכאורה".

מצרים וירדן, מצליחות כיום להתקיים איך ורק בגלל סיוע החוץ המאסיבי ממדינות המפרץ וארה"ב.

טורקיה – היא מקרה של התנהלות הנהגה נכונה: המדינה הצליחה לייצר מעמד בינוני יצרני. היא הפכה להיות סין של אירופה והמזרח התיכון. תעשיית תיירות מפותחת. הבעיה שעכשיו המעמד הבינוני האמתי הזה עומד בפני סכנה.

ירדן: שורדת כי כולם מחזיקים אותה בידיים. כולם מנשימים אותה. היא לא שורדת יותר לבד לא כלכלית ולא פוליטית. כולם יודעים מה האלטרנטיבה בירדן ולכן כולם שומרים על המלך.

**ירושלים בעולם המוסלמי**

ירושלים נחשבת למקום השלישי בחשיבותו באסלאם לאחר מכה ומדינה. חשיבותה התאולוגי של ירושלים נעוצה באמונה כי מוחמד בנדידתו הלילית עלה לשמים דרך ירושלים. האמונה הינה כי מסגד אל אקצא הוא המסגד המרוחק אליו הגיע מוחמד במסעו הלילי ועלה ממנו ביחד גם המלאך גבריאל לשמים.

אדמה זו נחשבת לאדמת ווקף עבור המוסלמים ולכן נדרש לשחרר אותה במלחמת ג'יהד. הציווי הזה מאפשר לכל מוסלמי לנקוט בפעילות אלימה על מנת לשחרר אדמה זו.

חשוב להדגיש כי באסלאם השיעי, אין לירושלים חשיבות כלל ועיקר. הפוליטיקה באסלם מחברת בין המנהיגים השיעים לירושלים בניסיון לאחד שורות כנגד ישראל.

1. סונת אבו דאוד, ספר 40 חדית' מס' 4590. [↑](#footnote-ref-1)
2. אלטברי, , תולדות השליחים והמלכים, בעריכת דה גויה ואחרים, ליידן 1901, כרך 4 עמוד 1840. [↑](#footnote-ref-2)
3. מרד של שבטי המדבר בחצי האי ערב, הפסקת תשלום מס למכה ומשמעותו חזרה מקבלת האסלם. [↑](#footnote-ref-3)